Când începe vacanţa de primăvară în 2024. Elevii au 11 zile libere
În mai puţin de două luni elevii se vor putea bucura de vacanţa de primăvară. Vacanţa de primăvară începe sambata, pe 27 aprilie 2024, şi se încheie marţi, pe data de 7 mai 2024.
- Bărbat mort, legat la mâini şi picioare, pe acoperişul unui bloc din Vitan. Al cui ar fi cadavrul găsit în Capitală
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Anul şcolar 2023-2024 are 36 de săptămâni de cursuri şi elevii ar urma să aibă, din nou, cursurile împărţite în cinci module diferite.
Vacanţa de primăvară începe pe 27 aprilie, cu o săptămână înainte de Paşte
Astfel spus, elevii revin la şcoală pe 8 mai, iar vacanţa de primăvară se va întinde pe o perioada de 11 zile anul acesta. Anul acesta, Paştele catolic va pica pe data de 31 martie, însă copiii vor merge normal la şcoală. În schimb, Paştele ortodox pică, în 2024, pe 5 mai, zi cuprinsă în perioada vacanţei de primavară, conform calendarului anului şcolar 2023-2024.
Structura anului şcolar 2023-2024
Conform calendarului anunţat de autorităţi, anul şcolar 2023-2024 începe luni, 11 septembrie 2023, şi ţine până vineri, 21 iunie 2024. Cursurile ar urma să fie împărţite în cinci module diferite, după cum urmează:
- de luni, 11 septembrie 2023, până vineri, 27 octombrie 2023;
- de luni, 6 noiembrie 2023, până vineri, 22 decembrie 2023;
- de luni, 8 ianuarie 2024, până vineri, 9 februarie 2024, respectiv vineri, 16 februarie 2024, sau vineri, 23 februarie 2024, după caz, în funcţie de cum se decide, la nivel local, luarea pentru o săptămână a aşa-numitei vacanţe de schi;
- de luni, 19 februarie 2024, respectiv luni, 26 februarie 2024, sau luni, 4 martie 2024, la decizia inspectoratelor școlare județene/al municipiului București, după caz, până vineri, 26 aprilie 2024;
- de miercuri, 8 mai 2024, până vineri, 21 iunie 2024.
Ce vacanţe au elevii în anul şcolar 2023-2024
În principiu, elevii ar urma să se bucure de numeroase vacanţe pe parcursul întregului an şcolar, chiar dacă, măcar la prima vedere, pare că le este "furat" un pic din vacanţa de vară în condiţiile în care se preconizează ca anul şcolar să se termine tocmai pe 21 iunie 2024.
Avem trei vacanţe clare, 28 octombrie 2023 - 5 noiembrie 2023, 23 decembrie 2023 - 7 ianuarie 2024, 27 aprilie 2024 - 7 mai 2024, dar şi o săptămână de vacanţă în luna februarie, aşa-numita vacanţă de schi, care ar urma să se ia la alegere în fiecare judeţ în parte.
Datele pentru programele Şcoala Altfel şi Săptămâna Verde nu au fost stabilite încă, dar acestea trebuie finalizate până la sfârşitul lunii aprilie 2024.
Anul şcolar 2024-2025: când începe şi ce structură are
Potrivit primelor anunţuri făcute de autorităţi arată că anul şcolar 2024-2025 nu va fi cu mult mai diferit decât anul şcolar 2023-2024, urmând ca principalele elemente să se menţină constante, deşi au existat voci care au solicitat anumite modificări.
De principiu, anul şcolar 2024-2025 ar urma să aibă aceeaşi structură ca anul şcolar 2023-2024, respectiv să fie împărţit în cinci module de cursuri şi, implicit, să existe mai multe vacanţe pentru elevi.
Când începe anul şcolar 2024-2025
Primele informaţii arată că anul şcolar 2024-2025 ar urma să înceapă luni, 9 septembrie 2024, şi ar urma să se încheie vineri, 20 iunie 2025. Există însă posibilitatea ca aceste date să fie uşor modificate, în condiţiile în care există numeroase voci care susţin că anul şcolar se prelungeşte prea mult, chiar dacă elevii au parte de mai multe vacanţe de-a lungul acestuia.